|  |  |  |  |  |  |  |  |
| --- | --- | --- | --- | --- | --- | --- | --- |
| **Készség/Ismeret/Intelligencia**  | **Hallott szövegértés** | **Olvasott szövegértés** | **Írás** | **Beszéd** | **Nyelvtan** | **Szókincs** | **Irodalom** |
| **Testi-mozgásos** | Egy szöveg 3 különböző részét 3 csoportban 3 helyen hallgatjuk meg, utána közösen válaszolunk egy feladat kérdéseire. | Egy bekezdésenként összevágott szöveget az összekevert bekezdésekből kell helyreállítani. | Csoportban történet írása külön lapon oly módon, hogy mindenki sorban, új mondatot ír a történethez a lap körbeadásával.  | Játék, amelyben különböző helyekről kell információt összegyűjteni és megosztani a csoporttal.  | Társasjáték, melyben igeidővel kapcsolatos feladatokat kell megoldani attól függően, melyik kockára lép valaki a dobókocka szerint.  | Az osztályban található tárgyak felcímkézése a tárgyak nevével. | Egy olvasott mű egy jelenetének eljátszása. |
| **Társas** | Egy hallott szöveghez kapcsolódó feladat megbeszélése párban vagy csoportban. | Egy olvasott szöveghez kapcsolódó feladat megbeszélése párban vagy csoportban. | Párbeszéd alkotása párban.  | Fórumokon olvasott problémák megvitatása és megoldási javaslatok, tanácsok megbeszélése.  | “Találj valakit …” feladat megoldása nyelvtani szerkezet gyakorlására (pld. (angol present perfect: find someone who has been to Spain).  | Szóbeli szókincsteszt készítése egymás számára. | Egy műben a kedvenc szereplők jellemének megbeszélése. |
| **Személyes** | Egy film/videó szereplőjének helyébe képzeljük magunkat és végig gondoljuk, mi hogyan viselkednénk a helyében.  | Összehasonlítjuk magunkat egy történet szereplőivel és végig gondoljuk, mennyiben hasonlítunk hozzájuk vagy különbözünk tőlük. | Tanulási naplót írunk. | Hang rögzítőre vagy videóra vesszük saját beszédünket vagy előadásunkat. | Mondatokat fejezünk be saját magunkról, egy nyelvtani szerkezet gyakorlása céljából (pld. Olyan vagyok, mint …, mert …).  | Saját szótárfüzetet tervezünk, amelybe az általunk fontosnak tartott szavakat/kifejezése-ket írjuk be.  | Naplót írunk egy könyv hősének pár napjáról a helyébe képzelve magunkat. |
| **Nyelvi-verbális** | Levelet írunk egy szöveg meghallgatása után. | Igaz/hamis kérdésekre válaszolunk egy szöveggel kapcsolatban. | Történetet írunk. | Egy megosztó témával kapcsolatos állítások megbeszélése csoportokban. | Nyomtatott feladatlappal dolgozunk egy nyelvtani szerkezet gyakorlása céljából.  | Gondolattérképet készítünk az összetartozó szavakból.  | Elkészítjük egy könyv részlet film forgatókönyvét a színészeknek és a rendezőnek szóló instrukciókkal.  |
| **Logikai-matematikai** | Egy szöveg 3 részletének meghallgatása után eldöntjük a részek kronológiai sorrendjét. | Egy szöveg két szereplőjének vagy különböző megjelenő véleményeknek az összehasonlítása | Egy folyamat lépéseinek leírása (pld. egy recept). | A csoport tagjai kapnak egy-egy képet. Megbeszélik és sorrendbe rakják őket, történetet alkotnak anélkül, hogy megmutatnák őket egymásnak. | Egy nyelvtani szerkezet induktív tanulása azáltal, hogy saját magunk jövünk rá a szabályokra felfedező tevékenységeken keresztül. | Megbeszéljük, és összegyűjtjük, hány azonos tövű szót ismerünk egy bizonyos szótőből képezve (pld. fénykép, fényképész, stb.) | Egy már ismert könyvrészlet összekevert eseményeinek sorrendbe rakása. |
| **Zenei** | Egy dal szövegéből kihagyott szavak pótlása. | Zenei részletek meghallgatása után annak kitalálása, hogyan kapcsolódhatnak ezek egy olvasott szöveghez.  | Egy olvasott szöveghez illő zenéhez dalszöveg írása. | Egy videokliphez, melynek a filmje el van takarva, csak a zene alapján videoklip tervezése, összevetés az eredetivel. | Ritmusos versikék vagy rímek gyártása, melyek segítenek egy nyelvtani szerkezetet megjegyezni. | Eldöntjük, melyik új szavakat szeretnénk megtanulni egy pop számból. | Egy történethez vagy könyvrészlethez megfelelő zenei aláfestés választása. |
| **Természeti** | Az osztályban vagy a természetben hallott hangok, zajok eredetének kitalálása. | Környezetvéde-lemmel foglalkozó szöveg olvasása. | Egy természeti kép leírása. | Egy környezettel kapcsolatos probléma megvitatása. | Egy természettel kapcsolatos tevékenység végrehajtása, majd ennek leírása múlt időben (pld. séta a parton). | Fogalom térképet készítünk egy természeti témához kapcsolódó szavakból.  | Egy regényből természet leírást olvasunk, azután megírjuk a sajátunkat. |
| **Képi-térbeli** | Táblázat vagy diagram kitöltése szöveg hallgatása közben. | Egy olvasandó szöveg tartalmának kitalálása a képek, illusztrációk alapján. | Kollázs, poszter készítése képekkel, illusztrációkkal és szöveggel a lakóhelyünkről. | Páros munkában kitaláljuk, mi van a másik kezében levő képen, amit nem látunk. | A tanár képekkel illusztrál egy nyelvtani szerkezetet (pld. szokásos napi cselekvések az egyszerű jelen illusztrálására. | Egy magazinból képeket vágunk ki és feliratokat készítünk hozzájuk. | Egy történetet képregénnyé dolgozunk át. |